《满江红 其三 寿稼轩》
宋代·杨炎正

寿酒如渑，拼一醉、劝君休惜。君不记、济河津畔，当年今夕。

万丈文章光焰里，一星飞堕从南极。便御风、乘兴入京华，班卿棘。

君不是，长庚白。又不是，严陵客。只应是，明主梦中良弼。

好把袖间经济手，如今去补天西北。等瑶池、侍宴夜归时，骑箕翼。

作者简介：杨炎正（1145—？）字济翁，庐陵（今江西吉安）人，杨万里之族弟。庆元二年（1196）年五十二始登第，受知于京镗，为宁县簿。六年，除架阁指挥，寻罢官。嘉定三年（1210）于大理司直任上以臣僚论劾，诏与在外差遣，知藤州。嘉定七年又被论罢，改知琼州，官至安抚使。杨炎正与辛弃疾交谊甚厚，多有酬唱。